stanford-oval/wikipedia huggingface dataset:
הפיגוע באומה
הפיגוע

הפיגוע הוצא לפועל על ידי ארגון "הצבא הרפובליקני האירי האמיתי" (Real Irish Republican Army) – סיעה שפרשה מארגון הצבא האירי הרפובליקני הזמני (PIRA - Provisional Irish Republican Army) בשלהי 1997. הוא נעשה על רקע ההתנגדות של הארגון להסכם יום שישי הטוב, שנחתם שלושה חודשים קודם לכן ונועד להביא לסיום הסכסוך בצפון אירלנד. היה זה אחד ממספר ניסיונות פיגוע שערך הארגון מאז חודש ינואר 1998.
ב-13 באוגוסט גנבו פעילי הארגון מכונית מדגם ווקסהול קווליר (Vauxhall Cavalier) בחלקה הצפוני של אירלנד. ביום הפיגוע חצתה המכונית את הגבול אל צפון אירלנד בדרכה לאומה, עיר בת כ-20 אלף תושבים השוכנת כ-80 קילומטרים ממערב לבלפסט. על המכונית הורכבו לוחיות זיהוי מזויפות של צפון אירלנד והיא נשאה מטען חומר נפץ במשקל של 230 קילוגרמים (500 ליברות), שהוכן מדשנים כימיים.
שני פעילי הארגון שהובילו את המכונית לא מצאו מקום חנייה ליד בניין בית המשפט של אומה, שהיה כנראה המטרה המקורית של הפיגוע. על כן, בשעה 14:19 הם החנו את המכונית כ-400 מטרים ממזרח לשם, ברחוב השוק (Market Street) - רחוב הקניות הראשי של אומה, שהוא חד סטרי, תלול וצר (כ-13 מטרים). הם חימשו את מטען חומר הנפץ שבמכונית והסתלקו.
אפשר שהטרוריסטים לא התכוונו לגרום ממש לאבדות בנפש, שכן זמן קצר לאחר מכן נעשו אל משרדי תחנת טלוויזיה וארגון צדקה מקומיים שלוש שיחות טלפון ובהן אזהרות על הפיגוע. נאמר בהן כי פצצה במשקל של 230 קילוגרמים תתפוצץ ליד בית המשפט (או "ברחוב הראשי") באומה בתוך 15 עד 30 דקות. מקבלי השיחות העבירו מיד את תוכנן למשטרה המקומית, והיא החלה לפנות את הקהל ושוכני בניינים מקרבת בית המשפט בעיר. אך האזהרות לא היו ברורות ואף מטעות, ולמעשה המשטרה פינתה את הקהל מזרחה – לעבר האתר שבו ניצבה המכונית. מאוחר יותר האשימה המשטרה את ה-RIRA כי האזהרות ששלח היו מוטעות במתכוון ונועדו להוביל קהל לכיוונה של מכונית התופת. הארגון הכחיש זאת.
מטען חומר הנפץ במכונית הופעל בשעה 15:10. ההתפוצצות גרמה נזק רב לבניינים שסביב המכונית, וחלק מהנפגעים ממנה נקברו תחת ההריסות שנפלו מהם. היא גם פיזרה את חלקי המכונית עד למרחק של 250 מטרים סביב והותירה מכתש בקרקע בקוטר של שלושה מטרים ובעומק של 80 סנטימטרים.
כתוצאה מההתפוצצות נהרגו מיד 21 אנשים ועוד שמונה נפטרו לאחר מכן מפצעיהם. 220 אנשים (ואולי אפילו 300) נפצעו. הנפגעים, שחלקם סבלו מפציעות חמורות, פונו לטיפול בכלי רכב מכל הבא ליד. בשל מספרם הרב, שהכביד על בית החולים בעיר, הובלו חלקם אל בתי חולים מחוץ לאומה ואף לבלפסט. באתר הפיגוע נראו מחזות זוועה. הנפגעים היו קתולים ופרוטסטנטים כאחד.
בין ההרוגים היו שישה ילדים, שישה בני נוער ואשה בהריון שנשאה ברחמה תאומים.
לאחר הפיגוע > תגובות לפיגוע

ה-RIRA נטל אחריות לפיגוע רק שלושה ימים לאחריו ופרסם התנצלות עליו. הפיגוע עורר מחאה בינלאומית רבה וביטויי גינוי ל-RIRA ותמיכה בתהליך השלום בצפון אירלנד. ממשלת בריטניה גינתה את הפיגוע בחריפות. ראש הממשלה טוני בלייר, הנסיך צ'ארלס ואחריו נשיא ארצות הברית ביל קלינטון ביקרו באתר הפיגוע. מפלגת השין פיין, המקורבת לארגון ה-PIRA (שממנו פרש ה-RIRA) גינתה אף היא את הפיגוע.
לאחר הפיגוע > הליכים משפטיים

בחודשים שלאחר הפיגוע עצרה משטרת צפון אירלנד כעשרים חשודים במעורבות בפיגוע, אך רק אחד מהם הועמד לבסוף לדין, הורשע ב-2002 ונדון ל-14 שנות מאסר. שלוש שנים אחר כך בוטלה הרשעתו לאחר שנקבע שהמשטרה זייפה רישומים של חקירות שעבר. ב-2006 הועמד לדין חשוד נוסף במעורבות בפיגוע, אך הוא זוכה מכל אשמה.
באוקטובר 2000 שודרה ברשת ה-BBC תוכנית של סדרת הטלוויזיה פנורמה, שהוקדשה לפיגוע. נטען בה שהמשטרות של אירלנד וצפון אירלנד גילו את זהות מבצעי הפיגוע על סמך האזנה לשיחות טלפון שנעשו לפני הפיגוע ואחריו. בהסתמך על תעתיקי השיחות פורסמו בתוכנית שמותיהם של ארבעת החשודים העיקריים בהוצאת הפיגוע אל הפועל. ככל הנראה הדליפה המשטרה את המידע אל ה-BBC כיוון שלא ניתן היה לעשות בו שימוש כראיות בבית משפט. בשנת 2001 הגישו משפחות ההרוגים בפיגוע תביעה אזרחית נגד חמישה חשודים במעורבות בפיגוע וביניהם שלושה מאלו ששמותיהם פורסמו בתוכנית פנורמה. בשנת 2009 הסתיים המשפט, כאשר ארבעה מהחמישה נמצאו אחראים לפיגוע, והוטל עליהם לשלם למשפחות ההרוגים סך של 1.6 מיליון לירות שטרלינג.
משפחות הנפגעים בפיגוע ייסדו ארגון שמטרותיו הן מתן תמיכה וסיוע למשפחות הקרבנות ולפצועי הפיגוע והמשך המאמצים להבאת האחראים לפיגוע למשפט.
לאחר הפיגוע > ביקורת על תפקוד המשטרה

בדצמבר 2001 פרסמה נציבת הקבילות של משטרת צפון אירלנד דין וחשבון, אשר ביקר בחריפות את המשטרה. נקבע כי היא לא עשתה ככל שביכולתה כדי למנוע את הפיגוע כאשר לא עשתה שימוש במידע מודיעיני חשוב שהיה בידיה, וכן כי חקירת הפיגוע על ידי המשטרה נעשתה ברשלנות, והומלץ שתיערך חקירה נוספת שלו על ידי צוות חקירה חדש ובו שוטרים ממחוז משטרתי מחוץ לצפון אירלנד. בשנת 2008 החליט הגוף המפקח על משטרת צפון אירלנד למנות צוות של חוקרים עצמאיים, אשר יבחן את החקירה שנעשתה על ידיה בקשר לפיגוע.
לאחר הפיגוע הועלו גם טענות קונספירטיביות לפיהן הפיגוע הוצא לפועל על ידי סוכני שירות הביטחון הבריטי במטרה להבאיש את ריחם של הארגונים התומכים באיחוד כל חלקי אירלנד ולהביא לייבוש מקורות המימון שלהם.
האנדרטה לפיגוע

בשנת 2008 החלה באומה הקמת אנדרטה לפיגוע ולקרבנותיו. היא כוללת גלעד הניצב באתר הפיגוע וגן זיכרון, הממוקם כ-250 מטרים ממנו. הגלעד הוא עמוד זכוכית בגובה של 4.5 מטרים. גן הזיכרון (54°36′01″N 7°17′56″W﻿ / ﻿54.600278°N 7.298889°W﻿ / 54.600278; -7.298889) כולל בריכה וכותל זיכרון וכן מערכת של תרנים כמספר הרוגי הפיגוע, שמראות המוצבות עליהם מרכזות בהכוונת מחשב את אור השמש. אור זה מועבר באמצעות מערכת מראות ומוקרן דרך עדשה המשובצת בראש הגלעד.
ראו גם

הפיגוע בבית הקברות מילטאון
הערות שוליים

↑  בגן הזיכרון לנספים הונצחו 31 קרבנות. כנראה שמספר זה כולל את שני העוברים התאומים שמתו גם הם בפיצוץ יחד עם אמם ההרה.
הגלעד באתר הפיגוע
הנס כריסטיאן ארסטד

| --- | --- |

 לידה:  14 באוגוסט 1777 רודקובינג, דנמרק 
 פטירה:  9 במרץ 1851 (בגיל 73) קופנהגן, דנמרק 
 ענף מדעי:  פיזיקה, כימיה
 מקום מגורים:  דנמרק
 מקום קבורה:  בית הקברות אסיסטנס 
 מקום לימודים:  אוניברסיטת קופנהגן  אוניברסיטת פרידריך שילר 
 מנחה לדוקטורט:  Jacob Baden, יוהאן וילהלם ריטר 
 מוסדות:  אוניברסיטת קופנהגן  האוניברסיטה הטכנית של דנמרק 
 תלמידי דוקטורט:  Christopher Hansteen, Carl Holten 
 פרסים והוקרה:  מדליית קופלי (1836)  חבר זר של החברה המלכותית (12 באפריל 1821)  עמית האקדמיה האמריקאית לאמנויות ולמדעים  אות מסדר ההצטיינות במדעים ואמנויות של גרמניה  עמית החברה המלכותית של אדינבורו 
 בן או בת זוג:  Inger Birgitte Ørsted (17 במאי 1814–9 במרץ 1851) 
 צאצאים:  Karen Scharling, Albert Nicolai Ørsted 
 הערות:  תמונתו על שטרות של 100 כתרים דניים, בנייני המחלקה לכימיה והמוסד למדע מתמטי באוניברסיטת קופנהגן קרויים על שמו, הלוויין הדני הראשון אשר שוגר בשנת 1999, יחידת ההשראות המגנטית במערכת cgs, ארסטד
 תרומות עיקריות
 חקר הקשר בין תופעות החשמל והמגנטיות – תופעת האלקטרומגנטיות. היה הראשון שייצר את האלומיניום.
 חתימה:   
 
פסלו של ארסטד, קופנהגן
הנס כריסטיאן ארסטד (בדנית: Hans Christian Ørsted;‏
14 באוגוסט 1777 – 9 במרץ 1851) היה פיזיקאי וכימאי דני אשר הושפע על ידי ההלך המחשבתי אשר התווה עמנואל קנט. ידוע בעיקר בשל גילויו את הקשר בין תופעות החשמל והמגנטיות – תופעת האלקטרומגנטיות.
ראשית דרכו

ארסטד החל את התעניינותו במדע עוד בתור ילד קטן, כשעבד עם אביו בבית המרקחת שברשותו. הוא ואחיו רכשו את רוב השכלתם על ידי לימוד עצמי עד לשנת 1793 בה עזבו את ביתם לטובת לימודים אקדמאיים באוניברסיטת קופנהגן. הנס סיים בהצטיינות את לימודיו.
בשנת 1801 זכה ארסטד במלגת נסיעות ובמענק אשר איפשרו לו לבלות שלוש שנים ברחבי אירופה. בגרמניה, פגש ביוהאן ריטר, פיזיקאי אשר האמין בקיומו של קשר בין חשמל למגנטיות. הקשר זה נראה סביר להנס ארסטד שכן זה האחרון האמין בשלמות הטבע והיה אך טבעי בעיניו כי קיים קשר בין רוב תופעות הטבע.
ארסטד המשיך בלימודי הפיזיקה שלו, בין היתר בהשפעת השיחות עם ריטר, ובשנת 1806 היה לפרופסור באוניברסיטת קופנהגן והמשיך את מחקריו בתורת החשמל ובאקוסטיקה. בהשפעתו, פיתחה האוניברסיטה תוכנית לימודים מקיפה בפיזיקה ובכימיה ובנתה מעבדות נוספות.
תרומתו

שעה שהתכונן לאחת מהרצאותיו ב-21 באפריל 1820, פיתח ארסטד ניסוי אשר תוצאותיו הפתיעו אותו; בעת שהכין את הציוד, הבחין כי מחט של מצפן סטתה מכיוונה עם שינויי הזרם הזורם בסוללה בה השתמש. הדבר סיפק לו הוכחה כי שדות מגנטיים מתפשטים במרחב בדומה לאור או לחום, מכאן הסיק על קיומו של קשר בין חשמל למגנטיות. כעבור שלושה חודשים החל במחקר אינטנסיבי של התופעה ופרסם את ממצאיו בדבר היווצרות שדות מגנטיים סביב תיילים המוליכים זרם. תוצאות אלו הניבו מחקר מקיף בקרב הקהילייה המדעית, ובין היתר דרבנו את מחקריו של אנדרה מרי אמפר. בשנת 1825 תרם משמעותית לכימיה כאשר הצליח להפיק לראשונה אלומיניום.
נוסף על עבודתו כמדען, היה ארסטד סופר ומשורר אשר פרסם מספר יצירות, ביניהן "ספינת האוויר" בהשראת טיסות הכדור הפורח של עמיתו אטיין גספרד רוברט.
בשנת 1820 זכה במדליית קופלי של החברה המלכותית הבריטית על "תגליותיו האלקטרו-מגנטיות".
מותו והנצחתו

ארסטד נפטר בשנת 1851 ונקבר בבית הקברות בקופנהגן. סדרת שטרות דניים אשר נכנסה למחזור בשנת 1936 כללה את תמונתו על שטרות של 100 כתרים דניים. כיום, בנייני המחלקה לכימיה והמוסד למדע מתמטי באוניברסיטת קופנהגן קרויים על שמו, כמו גם הלוויין הדני הראשון אשר שוגר בשנת 1999. כמו כן, יחידת ההשראות המגנטית במערכת cgs קרויה על שמו.
חברת תשתיות החשמל הדנית, שינתה בשנת 2018 את שמה מדונג לארסטד. Ørested.dk.
ב-14 באוגוסט 2009 בחרה גוגל לאזכר את יום הולדתו של ארסטד באמצעות לוגו דודל באתר הבית שלה.
הערות שוליים

↑  מדליות קופלי, באתר החברה המלכותית הבריטית (באנגלית)
↑  Hans Christian Ørsted's Birthday, באתר Google, ‏14 באוגוסט 2009
| --- | --- |
בקרת זהויות :  NLI: 987007266004405171  PLWABN: 9810592656805606  BIBSYS: 90151728  BNC: 000510273  BNE: XX1648638  BnF: cb125467444 (data)  CANTIC: a11432664  CiNii: DA09482137  GND: 118786784  ISNI: 0000 0001 0890 0052  LCCN: n82158403  MGP: 234380  NKC: mzk2003202327  NLA: 35914159  NLG: 246454  NTA: 072033916  RERO: 02-A004022209  SELIBR: 291440  SNAC: w6515v6n  SUDOC: 060747013  Trove: 1143778  VcBA: 495/221888  VIAF: 39490755   WorldCat (עם VIAF): 39490755
הרשימה הלבנה (סרט)

| --- | --- |

 בימוי:  Alisa Khazanova 
 הופק בידי:  Alisa Khazanova, איגור מישין, רומן וולובוייב, בפסקה זו רשומה אחת נוספת שטרם תורגמה 
 תסריט:  רומן וולובוייב, Alisa Khazanova 
 שחקנים ראשיים:  אלכסיי סרבריאקוב 
 מוזיקה:  איגור ודובין
 מדינה:  רוסיה 
 חברת הפקה:  Metrafilm
 הקרנת בכורה:  2022 
 משך הקרנה:  120 דק' 
 שפת הסרט:  רוסית 
 סוגה:  סרט דרמה, ספרות בלשית, מותחן פסיכולוגי 
 דף הסרט ב־IMDb
 
הרשימה הלבנה (ברוסית: Белый список) היא דרמה משטרתית רוסית בבימויה של אליסה חזנובה על פי תסריט של רומן וולובייב ובכיכובו של אלכסיי סרבריאקוב. הסרט מבוסס באופן רופף על האירועים סביב חקירת המשטרה של מחלוקת אתגר הלוויתן הכחול בשנת 2016.
עלילה

בשנת 2015, בעיצומה של פאניקה מוסרית כלל ארצית שנגרמה על ידי כתבה בעיתון הקושרת עלייה לאחרונה בהתאבדויות של בני נוער ברחבי רוסיה ל"משחק התאבדות" ויראלי שני חוקרים פדרליים ממשטרת הפדרציה הרוסית נשלחים לפודולסק כדי לסקור מקרה הכולל מוות חשוד של תלמידת בית ספר. בתחילה הם רואים במשימתם רק תעלול יחסי ציבור, שניהם מתחילים בהדרגה לאבד את המיקוד שלהם כשהם נכנסים עמוק יותר לעולם הפרנואידי של תיאוריות קונספירציה סביב החקירה.
שחקנים ודמויות

אלכסיי סרבריאקוב - קורוטקוב
ולדימיר אווריאנוב - לזרב
ויקטוריה קרזדה - מליניקובה
אנסטסיה קרסובסקאיה - אירה
הערות שוליים

↑  Macnab2021-03-02T06:02:00+00:00, Geoffrey. "Russian indie production outfit MetraFilms ramps up slate". Screen (באנגלית). נבדק ב-2022-01-01.
↑  "Алиса Хазанова снимет фильм о "группах смерти" в интернете". ТАСС. נבדק ב-2022-01-01.
↑  "Кинокомпания «Метрафильмс» и онлайн-кинотеатр Kion начали съемки нового фильма Алисы Хазановой". www.kinometro.ru (באנגלית). נבדק ב-2022-01-01.
הר עמשא

ערך זה עוסק בהר בישראל. אם התכוונתם לישוב בדרום הרי חברון, ראו .
| --- | --- |
קטע של הדרך הרומית הקדומה בהר
קטע של הדרך הרומית הקדומה בהר
 מידע כללי
 גובה:  859 מטר
 מדינה:  ישראל 
 מיקום:  ליד הר עמשא, ישראל
 רכס הרים:  הרי חברון
 מסלול ההעפלה הקל:  עד מרגלות הפסגה ברכב, לפסגה ברכב 4X4
 קואורדינטות:  31°19′21.43″N 35°5′38.62″E﻿ / ﻿31.3226194°N 35.0940611°E﻿ / 31.3226194; 35.0940611
  (למפת צפון הנגב מוגדלת) עמשא(למפת צפון הנגב רגילה) עמשא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמשא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עמשא
 
הר עמשא הוא הר בהרי חברון, מדרום ליישוב הר עמשא ו-13 ק"מ צפונית לערד. גובה ההר 859 מטר מעל פני הים ומפסגתו ניתן להשקיף על שטח דרום מדבר יהודה ועל בקעת ערד, צפון הר הנגב ומצפון, על הרי חברון.
ההר נמצא בתחום השיפוט של מועצה אזורית תמר, וסביבו שמורת טבע מוכרזת, "שמורת הר עמשא". ההר קיבל את שמו בעת החדשה על שם עמשא בן יתר שהיה שר צבא של אבשלום ומאוחר יותר שר צבא דוד המלך.
שרידים ארכאולוגיים

בהר עמשא עברה הדרך הרומית הקדומה מירושלים לאילת. הדרך מופיעה במפת פויטינגר מהמאה ה-3. לפי אוסביוס, שחי במאה ה-4, היא חיברה את מרגלות הר חברון עם פסגת הר עמשא. מהפסגה פונה התוואי צפונה למעון, לאתר המקראי של כרמל, למקום הכפר הערבי הנוכחי בני נעים, עד תל מלחתה ומשם לערבה.
במקום נמצא קטע של מעלה הררי שרוחבו בין חמישה לשישה מטרים. הכשרתו דרשה יישור פני השטח, חציבת מדרגות וריצוף וייצוב שולי הדרך.
לקריאה נוספת

עמנואל הראובני, פסגות - טיולים לפסגות ההרים ואל נקודות תצפית, כנרת בית הוצאה לאור, 1993.
שלג בהר עמשא. ינואר 2015
הר עיוור

| --- | --- |

 בימוי:  לי יאנג
 הופק בידי:  לי יאנג
 תסריט:  לי יאנג
 עריכה:  לי יאנג   מארי סטיבן
 שחקנים ראשיים:  הואנג לו   יאנג יואן   ז'אנג יולינג   הה יונלה   ג'יה יינגאו
 צילום:  לין ג'ונג 
 מדינה:  הרפובליקה העממית של סין 
 חברה מפיצה:  StudioCanal, נטפליקס 
 שיטת הפצה:  וידאו על פי דרישה 
 הקרנת בכורה:  20 במאי 2007 
 משך הקרנה:  102 דקות
 שפת הסרט:  מנדרינית
 סוגה:  סרט דרמה 
 הכנסות באתר מוג'ו:   blindmountain
 דף הסרט ב־IMDb
 
הר עיוור (במנדרינית: 盲山 - מאנג שאן) הוא סרט קולנוע סיני בבימויו של לי יאנג שיצא לאקרנים בשנת 2007.
תקציר העלילה

באי שומאי (המגולמת על ידי הואנג לו) היא סטודנטית צעירה שזה עתה סיימה תואר ראשון ומתקשה למצוא עבודה. שומאי רוצה למצוא עבודה על מנת לעזור להוריה לשלם את החובות שנטלו על עצמם על מנת לממן את לימודיה, ולכן היא שמחה כאשר חברת תרופות מציעה לה לעבוד כקניינית עבורה.
שומאי נוסעת עם שני עובדים נוספים של חברת התרופות, מגיעה לכפר קטן בהרים שם היא שותה מעט מים ומאבדת את ההכרה. משהיא מתעוררת היא מגלה שארנקה ובו כל מסמכי הזיהוי שלה נגנבו, וכי היא נמכרה להואנג דגוי (בגילומו של יאנג יואן), אחד מבני הכפר להיות אשתו. היא מנסה לברוח אולם בעלה תופס אותה, קושר אותה ובהמשך אונס אותה.
שומאי מנסה להתאבד אולם הרופאים בבית החולים הסמוך מצילים אותה (רק לאחר שמשפחתה משלמת מראש על הטיפול) והיא חוזרת אל הכפר. ראש הכפר אליו היא פונה מבטיח כי יבדוק את הדבר אולם הוא לא עושה דבר. הדוור, באמצעותו היא שולחת מכתבים למשפחתה מעלים את מכתביה, והיא מגלה שיתר נשות הכפר אף הן נחטפו וניקנו. ניסיון הבריחה השני שלה נכשל משנהג רכב חולף מסרב להסיע אותה אל העיר בלי תשלום, ובעלה תופס אותה.
מורה הכפר מבטיח שיעזור לה אולם גם הוא מנצל אותה מינית, ומשנתפס נאלץ לעזוב את הכפר. שומאי מספקת שירותי מין לבעל המכולת בכפר בתמורה לתשלום בעזרתו היא מגיעה אל העיר הגדולה, אולם בעלה וחבריו רודפים אחריה ומורידים אותה מהאוטובוס עליו עלתה מבלי שאיש מהנוסעים, הנהג והשוטרים מסביב עוזרים לה. שומאי נכנסת להיריון ונולד לה בן, ובהמשך היא מחליטה ללמד את בני הכפר שאין להם די כסף לשלם לבית הספר.
אחד מתלמידיה עוזר לה ושולח לה מכתב מהעיר במקום בו לא יוכל הדוור המקומי לעצור אותו, ואביה מגיע עם כוח משטרה לחלצה, אולם בני הכפר מאיימים על חייהם והשוטרים נסוגים ומבטחים לשוב כעבור כמה ימים עם תגבורת. בעלה מנסה להחביא את שומאי ביערות (דבר שנעשה עם כל הנשים כל פעם שפקידי המפלגה מבקרים בכפר) ושאביה מנסה לעצור אותו הבעל מכה נמרצות את האב. על מנת להגן על אביה, שומאי מרימה קופיץ מתכת והסרט מסתיים בעודה מנחיתה את הקופיץ על גבו של בעלה.
הפקת הסרט והשתתפות בפסטיבלים

הסרט צולם במימון פרטי בינלאומי, וכל שחקני הסרט הם שחקנים חובניים. אפילו גיבורת הסרט, הואנג לו, לא סיימה את לימודיה באקדמיה לסרטים של בייג'ינג. הצנזורה הסינית הורתה לבמאי הסרט להוריד ממנו 20 סצנות בטרם אישרה את הפצתו על מנת שהסרט יוכל להשתתף בפסטיבל קאן בו זכה הסרט להצלחה רבה.
הערות שוליים

↑  ג'ונתן לנדרת', יאנג חותך ב"הר" על מנת לקבל אישור השלטונות, hollywoodreporter.com
↑  ריצ'רד קורליס ומרי קורליס, גברים רעים ואישה משוגעת, מגזין הטיימס.
↑  רי בנט, הר עיוור, hollywoodreporter.com
הרשימה הערבית המאוחדת (הכנסת השמינית)

ערך זה עוסק במפלגה משנות השבעים. אם התכוונתם למפלגה שהוקמה לקראת הבחירות לכנסת ה-14, ראו .
| --- | --- |
 מדינה:  ישראל 
 תקופת הפעילות:  1974–1981 (כ־7 שנים) 
 אפיון:  איחוד מפלגות ערביות
 כנסות:  8, 9
 ממשלות:  17
 אותיות:  ימ
 שיא כוחה:  3 מנדטים (הכנסת השמינית)
 שפל כוחה:  מנדט אחד (הכנסת התשיעית)
 נוצרה מתוך:  קידמה ופיתוח ורשימה ערבית לבדואים וכפריים
 אתר רשמי
 
הרשימה הערבית המאוחדת, מפלגה ערבית ישראלית שנוסדה במהלך הכנסת השמינית.
היסטוריה

המפלגה נוצרה במרץ 1977 כאיחוד בין המפלגות קידמה ופיתוח והרשימה הערבית לבדואים וכפריים.  בה היו שלושה חברים, חמאד אבו רביעה, סיף-אלדין אל-זועבי וג'בר מועדי.
בבחירות לכנסת התשיעית, במאי 1977, זכתה הרשימה הערבית המאוחדת רק במנדט אחד והוחלט לקיים רוטציה על מנת לאפשר לכל שלושת הנציגים לכהן בכנסת. תחילה כיהן סיף-אלדין אל-זועבי, אחר כך אבו רביעה נכנס לכנסת במקומו, לאחר שאל-זועבי התפטר באפריל 1979.
במרץ 1980, דרש ג'בר מועדי מאבו רביעה להתפטר על מנת שיוכל להיכנס לכנסת במקומו, על פי הסכם הרוטציה. אבו רביעה סירב בטענה שעליו לטפל בחוק לפיצוי בעלי האדמות משבטו, ולא יוכל לעשות זאת אם יתפטר. נעשו ניסיונות לשכנעו להתפטר מתפקידו לאחר שלא התפטר, פנה מועדי לבית המשפט, אך תביעתו נדחתה מאחר שעל פי החוק התפטרות מהכנסת צריכה להיעשות מרצון חופשי, ובית המשפט לא יכול לאכוף הסכמי רוטציה.
ב-12 בינואר 1981 נרצח אבו רביעה, בעת שישב במכוניתו בכניסה למלון הולילנד בירושלים. בניו של מועדי נתפסו והודו ברצח.
למרות הרצח, נתמנה מועדי לכנסת, והמשיך לכהן בה עד לפיזורה כעבור כארבעה חודשים.
בבחירות לכנסת העשירית קיבלה המפלגה 11,590 קולות, לא עברה את אחוז החסימה, ולא שבה עוד אל המפה הפוליטית.
נציגי המפלגה בכנסת

| כנסת | חברי כנסת | הערות |
| --- | --- | --- |
| הכנסת השמינית (1973) | 3 מנדטים: סיף א-דין א-זועבי, חמאד אבו רביעה, ג'בר מועדי | הסיעה נוצרה ב-8 במרץ 1977 כאיחוד בין המפלגות קידמה ופיתוח והרשימה הערבית לבדואים וכפריים. |
| הכנסת התשיעית (1977) | מנדט אחד: סיף א-דין א-זועבי, חמאד אבו רביעה, ג'בר מועדי |  ב-3 באפריל 1979 פרש מהכנסת סיף-אלדין אל-זועבי במסגרת הסכם רוטציה. החליף אותו חמאד אבו רביעה.  ב-12 בינואר 1981 נרצח חמאד אבו רביעה. החליף אותו ג'בר מועדי. |
הערות שוליים

↑  אין מדובר ברשימה הערבית המאוחדת (רע"ם) (שהוקמה לקראת הכנסת ה-14) אלא בסיעה קודמת בשם זה.
↑  שתי רשימות ערביות יופיעו יחדיו בבחירות, מעריב, 2 במרץ 1977
↑  השייך הבדווי אבו-רביע הושבע כח"כ, דבר, 4 באפריל 1979
↑  מועדי דורש מאבו רביע לפנות את מקומו בכנסת, מעריב, 21 בינואר 1980
↑  שלמה גבעון, "חיילים דרוזים באו לשכנעני שאפנה מקומי", מעריב, 28 באפריל 1980
↑  שלמה גינוסר, האם כל רוטציה פסולה?, דבר, 16 בספטמבר 1980
↑  זהר בלומנקרנץ, ברוך מאירי ויהושע ביצור, ב-4 כדורים בצווארו נרצח השייח אבו רביע בפתח מלון "הולילנד", מעריב, 13 בינואר 1981
↑  בהודעתו במשטרה סייף מעדי מתאר בפרטי־פרטים איך רצח את אבו־רביע, דבר, 2 בדצמבר 1981
↑  שלושת בניו של מועדי הואשמו ברצח ח"כ אבו רביע, דבר, 11 בפברואר 1981
↑  רמי רוזן, אין חוק אצלנו שחזק מאלוהים, כותרת ראשית, 1 בפברואר 1984
| סיעות הכנסת התשיעית |
| --- | --- | --- |
| קואליציה | הליכוד (חרות • המפלגה הליברלית • לע"ם) • ד"ש • מפד"ל • שלומציון • אגודת ישראל • התנועה הדמוקרטית • ח"כ יחיד: משה דיין |  |
| אופוזיציה | המערך (העבודה • מפ"ם) • חד"ש (הפנתרים השחורים • רק"ח) • פיתוח ושלום • מחנה של"י • רצ • ליברלים עצמאיים • פועלי אגודת ישראל • הרשימה הערבית המאוחדת |  |
הרי צ'וקוטקה

| --- | --- |

נוף מרכס פאליוואם
 מידע כללי
 גובה:  1,887 מטר (הר איסכודנאיה)
 מדינה:  רוסיה רוסיה
 מיקום:  צ'וקוטקה צ'וקוטקה
 רכס הרים:  Eastern Siberian Bergland 
 אורך הרכס:  1,300 ק"מ
 קואורדינטות:  67°N 176°E﻿ / ﻿67°N 176°E﻿ / 67; 176
  (למפת המחוז האוטונומי צ'וקוטקה מוגדלת) אנאדיר ביליבינו פווק אוגולניה קופי אגווקינוט פרובידנייה לאוורנטייה לורינו ברינגובסקי וראנגל קמצ'טקה מגדן סאחה יקוטיה  ים צ'וקצ'י ים ברינג אוקיינוס הקרח הצפוניהרי צ'וקוטקה(למפת המחוז האוטונומי צ'וקוטקה רגילה) אנאדיר ביליבינו פווק אוגולניה קופי אגווקינוט פרובידנייה לאוורנטייה לורינו ברינגובסקי וראנגל קמצ'טקה מגדן סאחה יקוטיה  ים צ'וקצ'י ים ברינג אוקיינוס הקרח הצפוניהרי צ'וקוטקה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניהרי צ'וקוטקה(למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניהרי צ'וקוטקה
 
הרי צ'וקוטקה (ברוסית: Чукотское нагорье) או רמות צ'וקוטקה (ברוסית: Чукотская горная страна) הוא אזור הררי במחוז האוטונומי צ'וקוטקה שבצפון-מזרחה של רוסיה.
רכסי מערכת ההרים ברובם מבודדים ושוממים. כחצי מהאזור נמצא מעל לחוג הארקטי. האקלים בהרי צ'וקוטקה הוא אחד מהקשים ביותר בפדרציה הרוסית, עם טמפרטורות מינימום של מתחת לשבעים מעלות צלזיוס מתחת לאפס בחורפים. בני העם הצ'וקצ'י לא התיישבו במקום באופן מסורתי, אלא בעמקים מסוימים בלבד.
גאוגרפיה

הרי צ'וקוטקה הם אחד משני אזורים הרריים ראשיים בצ'וקוטקה. ההרים ממוקמים ממזרח וממערב למצר היבשה של חצי האי הצ'וקצ'י, במרכז המחוז האוטונומי צ'וקוטקה, והם גובלים ברמות אנאדיר, שנמצאות מדרום-מערב.
האזור הצפוני יותר של ההרים מורכב בעיקר ממסלע גרניט וחול, בעוד האזור הדרומי יותר של ההרים מורכב בעיקר מסלעים געשיים.
הפסגה הגבוהה ביותר בהרי צ'וקוטקה היא הר איסכונדאיה שברכס צ'אנטאל, שגובהו 1,887 מטרים על פי מקורות אחדים ו-1,843 מטרים על פי מקורות אחרים.
גאוגרפיה > הידרוגרפיה

קיים מספר רב של נהרות שמקורותיהם נמצאים בהרים, הם מזינים גם את ים צ'וקצ'י וגם את האגמים שנמצאים באזור ההרים, שהגדולים שבהם הם אקיטיקי, יוני וקולן.
קיימים באזור ההרים קרחונים רבים, בשטח של 13.53 קילוטרים רבועים.
גאוגרפיה > רכסי משנה

מערכת הרי צ'וקוטקה כוללת מספר רכסי משנה, בהם:
רכס שלאג - הצפון-מערבי ביותר בהרי צ'וקוטקה, הנקודה הגבוהה ביותר: 1,105 מטרים
רכס איצ'ובם - הנקודה הגבוהה ביותר: 1,030 מטרים.
רכס אקוויווטאפ - הנקודה הגבוהה ביותר: 1,636 מטרים.
רכס פגטימל - הנקודה הגבוהה ביותר: 1,794 מטרים.
רכס פאליוואם - הנקודה הגבוהה ביותר: 1,551 מטרים.
רכס צ'אנטאל - הנקודה הגבוהה ביותר: 1,887 מטרים.
רכס אקטיק - הנקודה הגבוהה ביותר: 1,317 מטרים.
רכס פקולני - הנקודה הגבוהה ביותר: 1,362 מטרים.
רכס איסקאטן - הנקודה הגבוהה ביותר: 1,335 מטרים.
רכס ג'נקאני - המזרחי ביותר בהרי צ'וקוטקה, על יד ים ברינג, הנקודה הגבוהה ביותר: 978 מטרים.
חי וצומח

האזורים הנמוכים בהרים כוללים צמחייה האופיינית לטונדרה, כגון טחבים, חזזיות ועשבים קצרים, בעוד האזורים הגבוהים יותר הם מדבר ארקטי. הנהרות באזור שופעים בדגים.
אקלים

האקלים באזור ההרים הוא אקלים קשה ביותר, הכולל קיצים קצרים וקרים וחורפים באורך 8 חודשים עם בליזארדים רבים במהלכם. אזורי העמקים הם בעלי אקלים סובארקטי יבשתי (Dfc) בעוד בפסגות ההרים מורגשת השפעת אקלים ימי.
הערות שוליים

↑  Геоморфология России (Geomorphology of Russia)
1 2 3  Chukchi Highlands / Great Russian Encyclopedia; in 35 vol.] / Ch. ed. Yu.S. Osipov . - M .: Great Russian Encyclopedia, 2004—2017.
↑  Czukockie, Góry - Encyklopedia PWN - źródło wiarygodnej i rzetelnej wiedzy, encyklopedia.pwn.pl
↑  Wielka Encyklopedia Gór i Alpinizmu, tom 2 Góry Azji, Katowice: Wydawnictwo STAPIS, 2005, ISBN 83-88212-42-7.
↑  Chukotka Autonomous Okrug - Water of Russia
↑  John F. Shroder, Gregory B Greenwood, Mountain Ice and Water, Investigations of the Hydrologic Cycle in Alpine Environments; Volume 21. 1st Edition. p.98
↑  Oleg Leonidovič Kryžanovskij, A Checklist of the Ground-beetles of Russia and Adjacent Lands. p. 16
↑  Wetlands in Russia - Vol.4
↑  A.P. Gorkin. Encyclopedia "Geography". - ACT: Rosman, 2008 p. 1374 - ISBN 5353024435 (in Russian)
↑  Soil zonality of the Chukotka Upland
הראדץ קראלובה (מחוז)

מחוז הראדץ קראלובה או מחוז קראלובהראדצקי (בצ'כית: Královéhradecký kraj) הוא אחד מ-13 מחוזות של הרפובליקה הצ'כית, השוכן בצפון-מזרח בוהמיה ההיסטורית. המחוז נקרא על שם בירתו, העיר הראדץ קראלובה. פירוש השם בתרגום חופשי הוא "טירת המלכה".
מחוזות משנה

מחוז הראדץ קראלובה, מחולק לחמישה מחוזות משנה (אוקרס, Okres):
מחוז משנה הראדץ קראלובה (אנ')
מחוז משנה ייצ'ין (אנ')
מחוז משנה נאחוד (אנ')
מחוז משנה ריחנוב נד קנז'נואו (אנ')
מחוז משנה טרוטנוב (אנ')
הראג'ות הלבנים

| --- | --- |

סמל ממלכת סראוואק
 מדינה:  ממלכת סראוואק
 תארים:  ראג'ה
 מייסד:  ג'יימס ברוק
 השליט האחרון:  צ'ארלס ויינר ברוק
 תקופת השושלת:  1841–1946 (כ־105 שנים)
 אתניות:  אנגלים
הראג'ות הלבנים (באנגלית: White Rajahs) היו מונרכיה שושלתית של משפחת ברוּק האנגלית, ששלטה בממלכת סראוואק שבאי בורנאו בשנים 1841–1946. השליט הראשון בשושלת היה ג'יימס ברוק. כגמול על עזרה לסולטן ברוניי במאבקו בפיראטים ובהתקוממות הילידים, הוענקו לברוק אדמות סראוואק ב-1841 ומעמד של ממלכה עצמאית.
בשל רצונו של ברוק שהשושלת תמשיך דרך צאצאיו וקרובי משפחתו הזכרים, ממשיכיו היו אחיינו ואחיינו מדרגה שנייה, והאחרון שבהם ויתר על סמכויותיו לממלכה המאוחדת בשנת 1946. אחיינו של המוותר היה יורש העצר החוקי והוא התנגד לוויתור.